
prioritatea primarului 
Dan Siroe! 


Persoanele care beneficiază de tichete de vaccinare și nu le-au ridicat 
sunt rugate să le ridice de la Baza Sportivă din Bradu. Tichetele în 
valoare totală de 100 de lei, sub forma tichetelor de masă pe suport de 
hârtie, pot fi ridicate în fiecare zi de miercuri, între orele 10.00 — 14.00. 
Beneficiază de tichete de masă persoanele care s-au vaccinat cu schema 
completă după data de 01.09.2021: vaccin Johnson & Johnson — o doză; 
vaccin Pfizer sau vaccin Moderna — două doze. Persoanele care s-au 
vaccinat cu schema completă de vaccinare înainte de 01.09.2021 nu 
beneficiază de aceste tichete sau dacă au trecut 6 luni de la finalizarea 
schemei complete de vaccinare anti-COVID, potrivit condiţiilor 
stabilite prin ordin al Ministrului Sănătăţii. 

Bunăstarea locuitorilor 


Locuitorii din Bradu au obligaţia 
de a-şi face curăţenie în fața 
fiecărei gospodării. Este vorba 
despre tăierea ierbii şi întreţinerea 
rigolelor şi şanțurilor. Este obligaţia 
fiecăruia de a asigura curăţenia din 
faţa imobilelor pe care le deţin. 
"Acum că este sezonul ploios și 
cald, iar vegetaţia ierboasă creşte 
foarte repede, punem în vedere 
proprietarilor să ia măsuri de 
întreţinere şi salubrizare a spaţiilor 


verzi situate între limita de hotar 
şi rigola de scurgere a apelor 
pluviale, iar cei care nu se 
conformează riscă sancțiuni 
contravenţionale cu amendă de la 


Frumusețea 
portului popular 
purtat de elevii 


600 de lei, conform HCL 107/2018 
privind gospodărirea localităţii. 


De asemenea, cei care tund iarba 
trebuie să o colecteze în saci înainte 


de a o depozita pe domeniul public, 
în dreptul proprietăţii”, 
declară Gheorghe Militaru, 
şef Birou Poliţia Locală Bradu. 
Pentru a veni în sprijinul 
cetăţenilor, Primăria Bradu 
prin HCB CONSTRUCT 
INVESTMENT S.R.L., 
firma Consiliului Local Bradu, 
colectează vegetaţia ierboasă 
rezultată din gospodării. 
Graficul de colectare coincide cu 
cel de ridicare a gunoiului menajer. 


Realitatea 
— radului 


i Ă | | i] | | | | | D $ | 


y 


Bunăstarea locuitorilor din Bradu 
şi asigurarea celor mai bune condiţii 
de trai reprezintă prioritate pentru 
primarul Dan Stroe. În primele 
luni ale anului au fost finalizate 
mai multe lucrări, iar investiţiile 
continuă în întreaga localitate. 

Au fost asfaltate străzile Dreptăţii, 
Aleea Neajlov, Ghioceilor, 
Petuniilor. Pe strada Lacului a 
fost amenajat trotuar și asfaltat, 
urmând să fie creat şi un loc de 
joacă pe malul lacului, spre strada 
Principală. Alte lucrări finalizate: 
extinderea iluminatului public pe 
strada Gladiolei; extinderea reţelei 
de canalizare menajeră pe strada 
Arinului; introducerea canalizării 
menajere pe străzile Columbofililor 
și Labirintului; extinderea reţelei de 
apă pe strada Moroceşti, urmând să 
fie extinsă și reţeaua de canalizare. 

În prezent se lucrează la execuția 
canalizării pluviale pe alte două 
străzi, Fântânii şi pe strada care 
face legătura între DJ 659 şi strada 
Busuioc, după care acestea vor fi 
asfaltate. 


Se lucrează la amenajarea parcării 


pentru creşa din Geamăna. 

Pe strada Sabin Iliescu vor continua 
lucrările la trotuarul din jurul 
lacului şi mai apoi va fi amenajat 
un loc de joacă. 

De asemenea, mai multe lucrări 
vor demara în perioada imediat 
următoare, printre ele regăsindu-se 
amenajarea trotuarelor pe strada 
Cetului şi introducerea canalizării 
pluviale pe strada Târgului şi între 
străzile Livezilor şi Magnoliei, pe 
terenul achiziţionat de Primărie, 
acolo unde vor începe și lucrările 
de amenajare a unui parc și a unui 
loc de joacă. 

"În curând va fi lansată procedu- 
ra de licitaţie pentru introducerea 
canalizării pluviale, urmată de 
asfaltare, pentru strada Daliei, pe 
tronsonul dintre strada Pinului și 
intersecţia cu străzile Muşeţelului 
şi Perilor. Tot pentru locuitorii 

din zonă, fac precizarea că a fost 
înaintată Consiliului Judeţean 
hotărârea de Consiliu Local prin 
care am solicitat să ne fie cedată în 
domeniul public suprafaţa nece- 
sară pentru a lărgi strada Pinului”, 
transmite primarul Dan Stroe. 

Fiu Realitatea 
a: radului 


Ambrozia trehuie eliminată de pe toate terenurile intravilane sau 
extravilane! Amenzi pentru cetățenii care nu respectă legea 


Amenzi pentru cetăţenii care nu respectă 
prevederile legale privind eliminarea ambroziei 
de pe terenurile pe care le au în proprietate. 
Gheorghe Militaru, șef Birou Poliţia Locală 
Bradu, le transmite locuitorilor din Bradu să 
sesizeze autorităţile locale în cazul în care 
identifică terenuri infestate cu ambrozie. 
Conform Legii 62/2018 ale art. 7 din Normele 
metodologice de aplicare a Legii nr. 62/2018 
privind combaterea buruienii ambrozia, aprobate 
prin Hotărârea Guvernului nr. 707/2018, 
proprietarii sau deținătorii de terenuri, administra- 
torii drumurilor publice, căilor ferate, cursurilor de 
apă, lacurilor, sistemelor de irigații şi ai bazinelor 
piscicole au obligația să desfăşoare lucrări de preve- 
nire, combatere şi distrugere a buruienii ambrozia, 
denumită ştiinţific Ambrosia artemisiifolia, 

pentru evitarea instalării şi răspândirii vegetației 
adventive invazive şi eliminarea ei în cazul prezenţei 
pe terenurile intravilane sau extravilane. 

"Pentru recunoaşterea acestei buruieni, vă informăm 
că puteți consulta site-ul Ministerului Agriculturii şi 
Dezvoltării Rurale (www.madr.ro), al Ministerului 
Mediului (www.mmediu.ro), precum şi al 
Ministerului Sănătăţii. (www.ms.ro). Recomandăm 
următoarele metode pentru prevenirea, combaterea 
şi distrugerea buruienii ambrozia: cosirea repetată, 
manual sau mecanic, în funcţie de locul şi suprafața 
infestată, distrugerea cu unelte agricole, smulgerea, 
în cazul unor suprafeţe izolate, efectuarea unor ară- 
turi adânci şi discuiri pe terenurile agricole, erbi- 
cidarea, după caz. Pentru informații suplimentare, 
vă recomandăm să contactaţi Direcţia pentru Agri- 
cultură Judeţeană Argeş la telefon 0348.405.032, 


Perioada de autorecenzare 


sd Asi 


„358 E Pa. A 
pentru a obţine informaţiile necesare. 
Nerespectarea prevederilor acestei legi de către 
proprietarii sau deţinătorii de terenuri, beneficiarii 
lucrărilor de construcţii, administratorii drumurilor 
publice, căilor ferate, cursurilor de apă, lacurilor, 
sistemelor de irigaţii şi ai bazinelor piscicole consti- 
tuie contravenţie şi se sancţionează cu avertisment. 
Constituie contravenţie nerespectarea prevederilor 
din avertisment de către proprietarii sau deținătorii 
de terenuri, beneficiarii lucrărilor de construcții, 
administratorii drumurilor publice, căilor ferate, 
cursurilor de apă, lacurilor, sistemelor de irigații şi 
ai bazinelor piscicole şi se sancţionează cu amendă 
de la 1000 lei la 5.000 lei pentru persoanele fizice 
şi cu amendă de la 10.000 lei la 20.000 lei pentru 
persoanele juridice. 

Pe această cale, îi rugăm și pe locuitorii comunei să 
ne sprijine în depistarea şi identificarea terenurilor 
infestate cu ambrozie”, transmite Gheorghe 
Militaru, şef Birou Poliția Locală Bradu. 


Specialiştii au precizat 5 moduri în care 
poate îi combătută buruiana: 


* Cele mai bune rezultate se pot obţine prin cosirea 
manuală a spaţiilor pe care este răspândită sau prin 


este următorul: 

folosirea diferitelor echipamente mecanice de tuns 
iarba, în special pe alineamentele căilor ferate, a 
drumurilor şi pe marginea parcelelor; 

* Când buruiana este răspândită în interiorul 
tarlalelor agricole, în special în interiorul unor 
şanţuri, stufărişuri, denivelări etc., distrugerea se 
poate face prin aplicarea unor lucrări de discuit, 
grăpat sau prin folosirea unor cositori mecanice; 

* Când buruiana este răspândită pe suprafeţe mai 
mari se pot aplica erbicide, după caz, începând 
de primăvara devreme când buruiana are 10 — 15 
cm şi poate fi recunoscută cu uşurinţă. În vederea 
stabilirii tipului de erbicid şi a dozei, proprietarii/ 
deţinătorii/ administratorii de terenuri pot apela la 
specialiştii direcțiilor pentru agricultură judeţene 
pentru a primi informaţii detaliate sau, după caz, la 
specialişti din cadrul primăriilor. Măsura se va 
aplica respectându-se cadrul legal în vigoare 

în ceea ce priveşte comercializarea şi utilizarea 
produselor de uz fitosanitar; 

* În cazul unor focare izolate, buruiana poate fi 
smulsă relativ uşor folosind mănuşi de protecție 
pentru evitarea iritaţiilor sau poate fi distrusă cu 
sapa ori secera; 

* Pentru ca lucrările de combatere să fie cât mai efi- 
ciente, cositul mecanic sau manual trebuie efectuat 
cât mai aproape de suprafaţa solului în vederea dis- 
trugerii tuturor ramificaţiilor care pornesc din tulpi- 
na principală. În caz contrar, se distrug doar tulpina 
principală, iar restul ramificaţiilor se dezvoltă, înflo- 
resc şi produc în continuare polen şi chiar seminţe, 
îmbogăţind astfel rezerva de seminţe din sol. Se re- 
comandă cositul repetat de 2 -3 ori pe an, obligato- 
riu de realizat înaintea fructificării plantei. 


Noul calendar al Recensământului Populaţiei şi Locuinţelor 


* Platforma de autorecenzare va fi deschisă până vineri, 27 mai 2022; 


a fost prelungită până ne 27 mai. 
Când are loc recenzarea 
prin interviu faţă în față? 


Perioada de autorecenzare a fost prelungită până pe 27 mai, iar în perioa- 
da 31 mai - 17 iulie vor avea loc interviurile faţă în faţă. Persoanele 
care nu răspund recenzorilor care vor veni în cea de a doua etapă a re- 


censământului riscă să fie amendate. Pe de altă parte, recenzorii sunt 
obligaţi să vină de două, trei ori la aceeași adresă și să anunţe când vor 
avea loc vizitele. 


Autorecenzarea online pe 


www.recensamantromania.ro 


se prelungește până pe 


Etapa interviu 


* Vizita recenzorilor în teren se va desfăşura în perioada 31 mai — 17 iulie 
2022. Din 31 mai, colectarea datelor se va face către recenzori. Concret, 
cei care nu s-au autorecenzat online până pe 27 mai vor fi vizitaţi acasă 
de recenzori şi vor trebui să completeze chestionarele de faţă cu aceștia. 
Această etapă va avea loc în perioada 31 mai-17 iulie. 

Fiecare salariat care se autorecenzează sau este autorecenzat primeşte o 
zi liberă. 

Două nuncte fixe pentru recensământ în Bradu 

Primăria comunei Bradu a pus la dispoziţia cetăţenilor, în vederea 
autorecenzării asistate, două puncte fixe la care oamenii pot veni 

să completeze formularul: 

- sediul Căminului Cultural Bradu — strada Principală, nr. 302 — persoane 
de contact: Dinu Diana și Ionescu Mirela. 

- sediul Grădiniţei cu program Prelungit ”Scufiţa Roşie” Geamăna — stra- 
da Principală, nr. 99 — persoane de contact Dumitru Florina şi Enache 
Carmen. 

Program: luni — vineri, între orele 08.00 — 16.00. 

Numere de contact: Enache Carmen — 0788154313; Dinu Diana - 
0749169532; Dumitru Florina -— 0775351779; Ionescu Mirela — 0745089010. 
Autorecenzarea asistată se desfăşoară până pe 27 mai. 

Informaţiile colectate vor fi prelucrate în conformitate cu legislaţia în 
vigoare privind protecţia datelor cu caracter personal (Regulamentul UE 
nr. 679/2016) şi anonimizate imediat după intarea în sistem. 


Realitatea 
Bradului 


Povestea costumului ponular tradițional autentic vechi de peste 
200 de ani, din Bradu, îmbrăcat la Parada Portului Popular 


Dincolo de cuvinte... 

Zi de iarnă, cu vânt rece de îţi 
pătrunde prin tot corpul. Mai e 
puțin până acasă. Cu bocancii 
rupți, abia târându-și picioarele, 
Vasile, un tânăr soldat se întoarce 
acasă după patru ani petrecuţi în 
lagărul Nijni Taghil, aproape de 
Munţii Ural. Întâlneşte mai mulți 
oameni pe drumul din apropierea 
casei și îi întreabă de unde vin. 
Aceștia răspund: "De la pomana 
lui Vasile Sarchiz că au trecut 

4 ani de când a murit”. Răspunsul 
a venit sec din partea soldatului cu 
haine ponosite: "păi, eu sunt Vasile 
Sarchiz şi acum am fost eliberat din 
lagăr”. Toţi au rămas fără cuvinte, 
văzând că acela pe care îl credeau 
mort de 4 ani, este în viaţă. Acasă 
erau pregătite pentru a fi date de 
pomană mai multe haine printre 
care şi această cămașă bărbăteas- 
că, cu un model pe margine numit 
"sabac” și încheiată cu "cheiță ”. 
Aceste straie nu au mai fost date de 
pomană, iar cămașa alăturată unor 
pantaloni albi, cu brâu roşu, au fost 
îmbrăcate de Vasile la nunta sa, doi 
ani mai târziu. Viitoarea mireasă, 
Lenuţa, era foarte pricepută în arta 
cusutului de ii şi fote. Din mâinile 
sale, prin dragoste şi multă sudoa- 
re, a făcut această ie pentru a o 
purta la propria nuntă. Modelul de- 
osebit i se datorează unei bătrâne a 
satului, care ținea în lada de zestre 
o frântură de material cu această 
broderie. Materialul din lână din 
care este făcută fota a fost țesut în 


Ziua Naţională a Portului Tradițional din România a 
fost instituită prin Legea 102/2015 şi este sărbătorită 
în cea de-a doua duminică a lunii mai, anul acesta - 
8 mai 2022. Potrivit acestui act normativ, marcarea 
acestei zile are rolul de a promova portul popular 
românesc, de a „evidenția valorile inestimabile pe 
care le reprezintă costumele tradiţionale specifice 
fiecărei zone”. 

54 de copii din cadrul secțiilor de dans popular - canto 
popular de la Căminul Cultural Bradu, cât şi de la şcoli- 
le din localitate, au participat la Parada Portului Popular 
— Mioveni 2022. Copiii au îmbrăcat cu mândrie costu- 
mul popular tradițional autentic şi au etalat cu mândrie 
moștenirea culturală, păstrată în lada de zestre a valorilor 
naţionale. "Am participat cu costume populare vechi de 
200 de ani. La Bradu păstrăm cu mândrie tradiţia. Vreau 
să le mulțumesc doamnelor profesoare Roxana Vișan și 
Daniela Badea pentru sprijin şi participare ”, declară 
Cristina lonete, coordonator al secției de gimnastică şi 
director al Căminului Cultural Bradu. 

războiul de țesut de mâinile poate 
prea tinere ale Lenuţei. Apoi, ea 
și-a cusut modelele cu lână roşie. 
La nuntă, ginerele a purtat şi un 
ștergar, cusut cu fir de mătase de 


către mireasă. Astfel, prin aceste 
haine mult prea vechi pentru unii, 
sau neînsemnate pentru alții, am 
putut să înfăţişez povestea buni- 
cilor mei, Vasile şi Lenuţa. Pe cât 
de mult sună a scenariul unui film 
de succes, aceste straie populare 
vorbesc prin fiecare împunsătură 
de ac, urme de lacrimi sau de su- 

doare. Vă las acum să le “ascul- 


taţi”, ele vor ști să vă spună mai 
multe... lar dacă în imaginaţia 
voastră îl găsiți cumva pe bunicul, 
vă rog să îi spuneţi că îmi lipsesc 
poveștile de pe front şi că încă îi 
preţuiesc costumul său de mire... 
(“Mulţumim din suflet pentru 
minunatul costum şi povestea reală 
doamnei Daniela Badea”, transmite 
Cristina lonete, director al 
Căminului Cultural Bradu) 


Realitatea 
— YWWBradului 

Gymnastic Star — o echipă de aur! 
fetele din Bradu, pe podium la European Grand Prix! 


u! 

AR 

EUROPaiEN/ BAD. PEAXI 


În perioada 13- 15 mai, fetele de la Gymnastic sportiv. 

Star - Clubul Sportiv Real Bradu - au participat Maestrul de renume internaţional Paolo Londi 

la European Grand Prix - Marele Premiu al a oferit calificări şi burse de studio fetelor de la 
Europei, la Timişoara. La concurs au fost  Gymnastic Star în urma evoluţiei de la European 
aproape 3000 de concurenţi din 10 ţări. Grand Prix. 


“i 3 Aazi "A fost extrem de greu, concursul s-a desfăşurat pe 
Premii de excepţie câștigate gti . 


gi 3 zile în mai multe săli, iar concurenţii au fost 
de Gymnastic Star extrem de buni. La categoria lor, fetele noastre de la 
-aur la categoria solo- gimnastică acrobatică, rit-  Gymnastic Star au obținut toate premiile. Mulţumim 
mică, all style, artistic juvenile 1, junior 1 şi junior 2. domnului primar Dan Stroe pentru susținere! 


- aur la categoria duo- juvenile 1 şi junior 1. Comuna Bradu a fost reprezentată cu cinste! Mânuţe 
La categoria de gimnastica ritmică junior 1 şi junior de campioane! Mândră, tare mândră sunt de minu- 
2 podiumul a fost ocupat de Gymnastic Star. nile noastre frumoase şi talentate! La noi vorbesc 


Aur la categoria formaţie dans de character, unde rezultatele, suntem o echipă de aur!”, precizează 
fetele au ridicat sala în picioare, aur la etno stilizat- Cristina lonete, coordonator al secţiei de gimnastică 
gimnastică acrobatică, aur la show review- dans şi director al Căminului Cultural Bradu. 

Cupa Real Bradu Old-Boys! Turneu de fotbal de 
Ziua comunei Bradu! Premii pentru toate echipele! 


Fotbal, distracţie şi premii pentru locuitorii De asemenea, pe 26 mai va avea loc a doua 
din Bradu. Vineri, 27 mai, de la ora 17.00, ediţie a Cupei Real Bradu la fotbal-tenis, la 
va avea loc un turneu de fotbal între sate, care vor participa iubitorii de sport. 

aşa cum obișnuiam să facem înainte de pan- Competiţia se va desfăşura în sala de sport 
demia de COVID-19. Turneul va fi organi- din incinta complexului sportiv. 
zat cu o zi înainte de Ziua comunei și vor 
participa 4 echipe: Bradu de Jos, Bradu de 
Sus, Geamăna și Platou. Vor fi premii 
pentru toate echipele şi distracţie garantată. 
Vor participa doar persoanele cu domiciliul 
în comuna Bradu, fiecare repartizați pe 
zonele respective. Vă așteptăm să luaţi parte 
la spectacol!”, transmite lonuţ Nae, director 
CS Real Bradu. Participanţii vor primi cupe, 
medalii, dar şi premii surpriză. 


Copiii secţiei de canto A din cadrul 
Căminului Cultural Bradu au fost premiaţi 
de Arhiepiscopia Argeșului şi Muscelului. 
Premierea a avut loc în cadrul Festivalului 
de Pricesne "Cruce Sfântă Părăsită”, ediţia a 
V-a, pe 1 mai, la Biserica Sf. Toma din Piteşti. 
Profesori şi elevi au participat la Sfânta 
Liturghie, iar la finalul slujbei au fost 
felicitaţi și premiaţi de Părintele Caliopie 
Arhimandritul. 


ARHIEPISCOPIA 
ARSEȘYISYI ȘI MYSCEIsVIsY! 


Se ACPIAA 


Prplrmă „e excelentă 
Porei TEDDORAIDNETE 
pr DANA IRI 

ela Sconla. Populară de bre 
si Weseris Futests, 

„pentru INTEAFRE: TARE 
în carul 
Pestivnlului e Frecesne 


CRUCE SFÂNTĂ 
dA 


Realitatea 
— radului 

obiectivul, acela de a rămâne în Liya d S-a 


După victoria cu FC Argeş 2, Real Bradu îşi asi- 
gură prezenţa matematică în Liga 3. "Am scăpat 
de grija retrogradării. Cu trei etape înainte de 
finalul sezonului am reușit să scăpăm de grija re- 
trogradării, indiferent de ce rezultate vom obţine. 
Rezultatele înregistrate în ultima lună: Real Bradu — 
Academica Clinceni 2: 1 — 2; FCSB 2 — Real Bradu: 
6-1]. 

În urma acestui rezultat am încetat raporturile 
contractuale cu antrenorul Cristi Negru, de comun 
acord, locul acestuia fiind luat de Alin Popescu, 
antrenor cu experienţă chiar şi la nivelul Ligii 1. 
Odată cu schimbarea antrenorului a venit şi o serie 
de trei victorii frumoase în interval de o săptămână: 
Real Bradu — Flacăra Moreni: 1 — 0; Real Bradu — 
Dinamo 2: 3 — 1; Real Bradu — FC Argeş 2: 3-1. 

A urmat apoi înfrângerea de la Clinceni după ce am 
condus la pauză cu 1 — 0: Academica Clinceni — Real 


Bradu: 2 — 1. 

Mai avem de jucat două meciuri acasă cu FCSB 2 şi 
ultima etapă în deplasare la Moreni, apoi vom trage 
linie şi vom vedea ce avem de făcut pentru sezonul 
viitor. Important este că ne-am îndeplinit obiectivul, 
acela de a rămâne în Liga a 3-a, deoarece ştiam că 
primul an va fi unul greu. Ocupăm locul 3 în 
play-out cu 31 de puncte acumulate”, declară 

Ionuţ Nae, director CS Real Bradu. 


La jumătatea lunii aprilie, sportivii secţiei de judo din cadrul 
CS Real Bradu au avut de susţinut examenul pentru obţinerea 
centurii. "Au participat 27 de copii, 6 au primit gradaţia mon, 
4 au obţinut centura portocalie, iar restul centura galbenă. De 
asemenea, doi dintre copii, ce au susţinut două antrenamente, 
au primit şi ei diplomă de participare”, transmite Simona 
Popa, antrenorul secţiei de judo. 

La clubul argeşean s-au adoptat trei tipuri de gradaţii : 

- gradaţii MON — pentru copii 4 — 10 ani, 

- gradaţii KYU (centuri colorate) — de la centura galbenă la centura 
maro, 

- gradaţii DAN (centura neagră) 

- gradaţii DAN superioare (centura alb-roşie, peste 5 Dan) 
Ordinea centurilor nu este una oarecare, pentru fiecare centură 
trebuie ca sportivul sa aibă o anumită cunoaştere a judoului, timpul 
petrecut în sală, cât şi cunoştinţe generale despre acest sport: 
istoricul judoului românesc, vocabular de bază japonez-român, 
principiile judoului, 3 itemi din codul judoka (decalogul 

judoului) şi explicaţia unuia dintre cele opt atribute ale codului 
moral al judoului (politeţea, curajul, prietenia, stăpânirea de sine, 
sinceritatea, modestia, onoarea, respectul), comportament 
exemplar la antrenamente, la şcoală şi în societate. 

Fiecare dintre aceste gradaţii se pot obţine în funcţie de aptitudinile 
sportivilor, într-un interval de timp, iar nivelul de pregătire diferă în 
funcţie de gradaţie. Examenul a fost coordonat de antrenorul 
Simona Popa, alături un alt tehnician experimentat, Narcis lordache. 

Primăria şi Consiliul 
Local vă invită la Ziua 
N IE ZE INS So Comunei Bradu, care 
dA stia Re vine după doi ani de 
| | VĂ SN Ppezentator. pauză şi va avea loc 
aa LUK = RD sâmbătă, 28 mai 2022, 
DECI At Dic NAN T O. fanii începând cu ora 12.00. 
Pe scena evenimentului 
care va fi amenajată la 
Baza Sportivă Bradu 
vor urca artiști de top 
din România, care vor 
satisface toate gusturile 
şi preferinţele tuturor 
| categoriilor de vârstă. 
SANDEL & EMIL e ad: E 98 În această ediție v-am 
AURORA MIHAI GHINE ANTI | FORMATIAAZUR pregătit și o surpriză 
aaa Lăi ad E O a de muzică populară 
şi anume “Taraful 
Brădenii”, care 
reuneşte exclusiv 
artişti care locuiesc 
în comuna noastră. 
Evenimentul se va 
încheia ca de fiecare 
dată cu un superb 
foc de artificii. 
Vă aşteptăm cu drag! 


TRANSPORT 
GRATUIT 
DE ZIUA 
COMUNEI 


În data de 28 mai 
2022, cu ocazia des- 
făşurării evenimentu- 
lui *ZIUA COMUNEI 
BRADU”, între orele 
12:00 - 24:00, pe ruta 
Piteşti - Bradu 
şi retur transportul 
va fi gratuit. 


